*Meghallották a farizeusok, hogy a sokaság ezeket suttogja róla, és szolgákat küldtek a főpapok és a farizeusok, hogy fogják el őt.* (Jn 7,32)

A főpapok tájékoztató rendszere működött, tudták miről beszél a tömeg. A leírtak szerint tartottak a tömeg reakciójától is meg attól is, hogy kiderüljön: Jézus a Krisztus. A tömeg valószínű királlyá teszi Jézust, ekkor a farizeusok elvesztik befolyásukat, mert az emberek Jézusra fognak figyelni.

De hát nem lett volna nyereség mindenki számára, hogy valóban Jézus a megígért Messiás? Nehéz elképzelni ezt a helyzetet és következményeit. De maradjunk a Bibliánál. Jézus kereszthalála az Atya terve szerinti és a legjobb megoldás. Kár a feltételezésekkel teletűzdelt helyzetek kimenetelét elemezni mikor Isten a legjobban elkészítette és véghez is vitte. Jézus a Megváltó a világ számára és benne a Te számodra is! *Vadon Gyula*